Auðæfin byggð á sandi
Sjálfur segist hann vera einn af ríkustu mönnum heims í gegnum fyrirtækjasamstæðu sem starfaði í sjötíu löndum og velti um 13,4 milljörðum dollara á síðasta ári. Wealth-X í Singapúr hefur tekið undir þetta og skráði hann sem tíunda ríkasta mann heims undir fertugu á síðasta lista sínum. Forbes telur auðæfin hins vegar byggð á sandi og segir þetta uppspuna að mestu leyti.
Arun Pudur rekur fyrirtækið Pudur Corp. og segir hann tæknirisana Microsoft, Adobe og Symantec helstu samkeppnisaðilana. Að eigin sögn framleiðir hann búnað sem er sambærilegur öllu því sem Microsoft framleiðir, nema ódýrari og betri. Segir hann ódýrari útgáfu sína af Microsoft Office hafa verið selda í 25,6 milljónum eintaka og telur hann General Electric, Kripsy Kreme, MTV og Boeing meðal kúnna.
Þá segist hann eiga gullnámu í Suður-Afríku auk þess sem hann ætli bráðlega að hefja framkvæmdir við hótel, spilavíti og vatnsrennibrautagarð í Malaví í Afríku.
Stórfyrirtæki í sameiginlegu leigurými
Eftir að Wealth-X mat auðæfi hans á fjóra milljarða dollara á síðasta ári og skráði hann á lista sinn fékk hann 150 þúsund fylgjendur á Twitter og töluverða fjölmiðlaathygli vegna árangursins.
Forbes kannaði hins vegar málið og fékk meðal annars lista yfir 25 dreifingaraðila og stærstu viðskiptavini Pudur. Enginn af þeim sem svaraði tók undir ætluð umsvif fyrirtækisins. Um helmingur netfanganna voru gömul yahoo- eða gmail-netföng í stað þess að vera skráð á fyrirtæki eða einhvers konar rekstur. Nokkur netfanganna reyndust vera hjá fyrirtækjum sem virðast ekki vera til.
Í grein Forbes segir að grunsemdir blaðamanna hafi fyrst vaknað þegar tímaritið átti bókað við hann viðtal í desember sl. í höfuðstöðvum fyrirtækisins. Kom þeim á óvart að höfuðstöðvar þessa stórfyrirtækis voru í sameiginlegri aðstöðu sem deilt var með öðrum leigutökum á sjöundu hæð í 26 hæða byggingu. Þá virtust fáir starfsmenn á svæðinu en Pudur sagði að mesta vinnan væri unnin af verktökum.
Endurskoðendur ekki til
Forbes hefur neitað að setja Pudur á lista sinn yfir ríkasta fólk heims þrátt fyrir að hann ætti sannarlega heima þar ef auðæfin reynast rétt. Tímaritið óskaði eftir ársreikningi fyrirtækisins fyrir síðasta ár til að meta það en fékk einungis sendan óáritaðan reikning. Sagði Pudur að endurskoðandi myndi ekki fara strax yfir reikninginn. Var þá óskað eftir árituðum ársreikningi frá árinu 2014 og var þá fátt um svör. Fyrst var sendur ársreikningur ársins 2013 sem áritaður var af endurskoðanda en fyrirtækið sendi Forbes síðan leiðréttingu og sagði ársreikninginn í rauninni vera frá árinu 2015.
Þegar Forbes kannaði málið reyndust endurskoðendurnir ekki vera til.
Enginn kannast við starfsmenn
Í grein Forbes er til dæmis greint frá því að blaðamenn hafi haft samband við starfsmann iðnaðarráðuneytis Malasíu sem staðfesti að búnaðurinn sem Pudur framleiðir hefði verið notaður á skrifstofum embættisins í fjölda ára. Þegar tímaritið hafði samband við ráðuneytið til að staðfesta að umræddur starfsmaður væri þar í vinnu kannaðist hins vegar enginn við hann.
Í grein Forbes er rakin saga fyrirtækisins þar sem tímaritið hefur samband við ýmsa ætlaða kúnna og virðist sagan alltaf sú sama: Viðskiptaveldið er í besta falli vafasamt. Hér má lesa nánar um málið.
Sjálfur segist hann vera einn af ríkustu mönnum heims í gegnum fyrirtækjasamstæðu sem starfaði í sjötíu löndum og velti um 13,4 milljörðum dollara á síðasta ári.
Forbes telur auðæfin hins vegar byggð á sandi og segir þetta uppspuna að mestu leyti.
Arun Pudur rekur fyrirtækið Pudur Corp. og segir hann tæknirisana Microsoft, Adobe og Symantec helstu samkeppnisaðilana.
Þá segist hann eiga gullnámu í Suður-Afríku auk þess sem hann ætli bráðlega að hefja framkvæmdir við hótel, spilavíti og vatnsrennibrautagarð í Malaví í Afríku.
Eftir að Wealth-X mat auðæfi hans á fjóra milljarða dollara á síðasta ári og skráði hann á lista sinn fékk hann 150 þúsund fylgjendur á Twitter og töluverða fjölmiðlaathygli vegna árangursins.
Í grein Forbes er rakin saga fyrirtækisins þar sem tímaritið hefur samband við ýmsa ætlaða kúnna og virðist sagan alltaf sú sama: Viðskiptaveldið er í besta falli vafasamt.